**Elnöki beszámoló**

Kovács Fanni
2014. november 9. - 2014. december 8.

**Szöveges beszámoló**

**Kar- és Egyetemvezetés**

 Karunk a hallgatóit szervesen érintő szabályzat módosítás nem történt. Nagyobb változtatásra gazdasági szempontból nem lehet számítani, hiszen az egyetem még vár a kancellár érkezésre.

**NFTV módosítás**

 Erről már több ízben beszéltünk, fórumot is tartottunk a lényeges változásokról, hamarosan egy Nyúz cikk is fog megjelenni. Alapjaiban a változtatások előremutatóak, és TTK-s szemmel nézve minddel egyet tudok érteni.

**ELTE HÖK reform**

 Lassan több mint egy hónapja indult el az ELTE HÖK egy igen üdvözítő úton tevékenységének megváltoztatása érdekében. A cél, a már sokszor emlegetett átláthatóság. De nemcsak pénzügyi, gazdasági szinten, hanem a szabályzatok terén is az egyértelműség, egyszerűség a mérvadó. Kell, hogy a működés apró mozzanatai se maradjanak rejtve senki elől.

 Már a korábbiakban beszámoltam róla, hogy egy reformhatározat született október 15-én, melynek főbb pontjai a választások, az ösztöndíjak, a HÖK szerkezeti és működési fel- építése, a gazdálkodás, az utánpótlás- és önképzés folyamatos problémája illetve a rendezvényszervezés. Az előző négy ELTE HÖK Elnökségi ülés kiemelten kezelte a reformokról szóló napirendi pontot, ez idő alatt a fenti pontokból kettőt sikerült lezárni: a választások és az ösztöndíjak kerültek először górcső alá.

A beszámolóm ezen részét már olvashattátok a TéTéKás Nyúzban, viszont a múltheti Elnökségi ülés eredmény a képzési reformról, a strukturális átalakításról még újként hathat.

 A határozatok egyes pontjaihoz fűztem egy-két magyarázatot, amennyiben szükségesnek ítéltem. Először a választásokkal kapcsolatban az ELTE EHÖK Elnöksége a tárgyalások alapján megbízta az EHÖK Kabinetet, hogy dolgozza ki az új Alapszabály tervezetének megfelelő részeit a következő alapelvek szerint:

*1. Az ELTE HÖK-ben minden elnökjelöltről kötelező az általa képviselni kívánt hallgatók közvetlen véleménynyilvánítása.*

 Azaz, vagy közvetlen elnökválasztás lesz a részönkormányzatoknál és az EHÖK-nél, vagy nem lehet elnökjelöltje a Küldöttgyűlésnek az, akit nem jelöl megfelelő számú hallgató. A további finomítások a rész- önkormányzatokra vannak bízva, személy szerint én a közvetlen elnök- választást szorgalmaznám karunkon.

*2. Az EHÖK Kabinet tagjait egyesével választja meg az EHÖK Küldöttgyűlése, részönkormányzatok testületi vagy EHÖK elnöki jelölés alapján (elnök, alelnökök, kabinetfőnök/elnökhelyettes és az ELTE Online főszerkesztője esetén a Küldöttgyűlés kizárólagos hat*á*sköre a döntés).*

 Jelenleg az „elnök és csapata” rendszer működik, azaz az elnökjelölt indulásával köteles meg- jelölni az alelnököket, majd a megválasztott elnök nevezi ki őket, a Küldöttgyűlésnek nincs beleszólása. A referensek és megbízottak esetében az Elnökség véleményét ki kell hogy kérje az elnök, de a döntés még az ő kezében van.

*3. Az EHÖK Küldött- gyűlés részönkormányzatok általi delegáltjait legfeljebb egy áttét választhatja el az adott részönkormányzat hallgatóitól.*

 Itt több rendszer is működik, ezt részönkormányzata válogatja. A TTK HÖK-ben az elnök és az elnökhelyettesek tisztségüknél fogva delegáltak az EHÖK Küldöttgyűlésbe, így nálunk pontosan az egy áttétes rendszer működik, ugyanis a hallgatók által megválasztott képviselők választják az utóbbi négy tisztségviselőt.

*4. Tavasszal egy időben történő képviselőválasztások után évente vagy kétévente (részönkormányzati döntés alapján, az EHÖK-ben évente) teljes tisztújítással járó alakuló Küldöttgyűlést kell tartani.*

 Nálunk idén rendkívüli eset volt, hogy nem tavasszal tartottuk a képviselőválasztást illetve a teljes tisztújítást, azaz az Alakuló Küldött- gyűlést. Ennek oka, hogy eredetileg itt lett volna tesztelve az elektronikus választási rendszer, de sajnos ennek beszerzése meghiúsult, így a lebonyolítás őszre tolódott.

*5. Tisztségviselő vagy ELTE HÖK egyetemi vagy részönkormányzati elnökségi/választmányi tag egy személy összesen 5 évig lehet.*

 Elkerülendő, hogy valaki 10-15 évig betöltsön egy pozíciót. Hozzáteszem, ez a karunkon nem jellemző, sőt a talán a teljes ELTE HÖK-ben is maximum egy-két kirívó eset van.

*6. Egy személy nem tölthet be két tisztséget az ELTE HÖK-ben egyidejűleg 3 hónapnál hosszabban egyszerre az EHÖK-ben és egy részönkormányzatban.*

 Most gyakori, hogy valaki egy adott részönkormányzat tisztségviselője illetve az EHÖK Kabinet tag- ja, és bár ez nem feltét- lenül hátráltatja őket abban, hogy maximálisan elvégezzék a rájuk bízott feladatköröket, a folyamatos megújulás érdekében elengedhetetlen ez a megkötés.

*7. Az EHÖK Elnökségének a tagja egy sze- mély összesen legfeljebb 4 évig lehet (tisztségtől függetlenül).*

*8. HÖK Elnök egy tisztségben legfeljebb 3 évig lehet egy személy összesen.*

*9. EHÖK Elnök 2 évig lehet egy személy összesen.*

 Az előző három pont az, ami a legjelentősebb átalakítás, ami az ország hallgatói önkormányzatai között is az első. Meg kell jegyeznem, hogy ezt már tárgyalta a Hallgatói Önkormányzatok Országos Konferenciája is, és az ott szerzett tapasztalatokra építve hozta az Elnökség ezt a döntést. Viszont az is fontos, hogy a TTK HÖK leghosszabban regnáló elnöke is két év és egy hónapig töltötte be ezt a tisztséget.

*10. Az ELTE HÖK-ben bármely tisztségviselő visszahívható az őt meg- választó testület (vagy közvetlen választás esetén az adott kérdésben szavazati joggal rendelkező hallgatók) által.*

*11. Az ELTE HÖK-ben bármely küldöttgyűlési képviselő visszahívható az őt megválasztó szavazókörben szavazni jogosultak bizonyos százalékának aláírásainak összegyűjtése esetén.*

 Elengedhetetlennek tartom, hogy azokat visszahívassuk, akik nem tesznek eleget a tőlük elvártaknak. A 10-es pont a TTK HÖK-re már régóta igaz, viszont a 11-es elemi változtatás. 12. Hallgatói kezdeményezésre bár- milyen kérdésben ügydöntő szavazást kell kiírni, amely eredményétől eltérő álláspontot az adott részönkormányzat (egyetemi szintű kérdés esetén az EHÖK) nem alakíthat ki. Az előző pontok erősítik a Hallgatói Önkormányzat legitimációját, az utolsó pont pedig egy kerek egésszé teszi azt.

 Ezt a határozatot az Elnökség 7 igen, 1 nem, 1 tartózkodás mellett fogadta el a november 26-ai ülésén.

 A következő határozatot pedig az ösztöndíjrendszerek átalakítása végett hozta az Elnökség szintén november 26-án, 8 igennel és 1 tartózkodással.

*1. Az Egyetem szabályzatait úgy kívánja a Hallgatói Önkormányzat átalakítani, hogy az ösztöndíjak bírálása egységesen karonként 50%-ban hallgatói és 50%-ban közalkalmazotti tagokból álló testület bírálja el az összes kari ösztöndíjat, az egyetemi szintű ösztöndíjakat ezzel azonos hallgatói arányú testület bírálja el, a Kari Ösztöndíjbizottság elnökét a Kari Tanács, az Egyetemi Hallgatói Szociális Ösztöndíjbizottság elnökét a Szenátus választja meg.*

 Ezen bizottságokról a 2011. évi nemzeti felsőoktatásról szóló törvény úgy határoz, hogy tagjainak legalább 25%-a legyen hallgató. Pillanatnyilag épp fordított helyzet áll fenn, azaz a közalkalmazottak aránya 25% vagy még annál is kevesebb. Hiába nem volt még példa ösztöndíjakkal való súlyos visszaélésekre, mi is úgy érezzük, hogy ez túl nagy felelősség, több százmilliókról dönt az ELTE TTK Kari Ösztöndíjbizottság. A döntések legitimációja is javul ez esetben, ugyanakkor segítségnyújtás, az elvszerű bírálás maradhat hallgatói kézben.

*2. A Kiemelkedő Hallgatói Teljesítmény Egyszeri Ösztöndíja (KHTEÖ) megszüntetésre kerül, a jelenlegi keret az Intézményi, Szakmai, Tudományos és Közéleti keret és a működési keret között kerül szétosztásra a keretekre vonatkozó szabályzatok átdolgozásával.*

 A KHTEÖ-t jelenleg az 51/2007-es hallgatók juttatásairól szóló kormányrendelet is az „egyéb” kategóriába sorolja, így helyzete nem tisztázott. Mivel szinte minden, erről a keretről történő kifizetés besorolható az ISZTK keret egy-egy ösztön- díjába, így oda kerül átcsoportosításra. Ami mégsem besorolható, az a hallgatói foglalkoztatás (teszem azt, valaki széket pakol diplomaosztóra, egyéb rendezvényen segít az operatív lebonyolításban), ezért van szükség arra, hogy a HÖK működési keretére kerüljön át, ott is személyi sorra, hogy valóban azt lehessen vele támogatni, amire hivatott. Egyébként a Választmány még a félév elején megállapodott abban, hogy a KHTEÖ keret 2/3-át átcsoportosítja az ISZTK keretre.

*3. HÖK Elnök az elnökségért kapott közéleti ösztöndíjon kívüli más közéleti ösztöndíjat nem kaphat.*

*4. Az (egyszeri és rendszeres) köz- életi ösztöndíj egy személy által kapható havi összegének maximuma a Központi Statisztikai Hivatal által legutoljára megállapított létminimum egy fogyasztási egységre számított havi összege.*

 Ez így most több mint a TTK HÖK elnökének az ösztöndíja, hiszen egy személyes háztartásra vonatkozóan ez az összeg jelenleg 87510 forint. Viszont ez egy maximális érték, a pontos ösztöndíj beállítása a TTK HÖK Küldöttgyűlésének kezében van.

*5. HÖK-ös közéleti tevékenységért csak (az alapszabályban megnevezett) tisztségviselő kaphat rendszeres közéleti ösztöndíjat.*

 A képzési reformról szóló vita elég parttalannak tűnt nekem, szinte minden részönkormányzatnak van egy kidolgozott rendszere, amiből nem volt hajlandó engedni. Szerintem túlságosan a közepébe csaptunk itt a dolgoknak, ahelyett, hogy a keretekről beszéltünk, vagy elvárható minimumokról rögtön a részleteivel és egymás rendszereivel kezdtünk el foglalkozni. Én ebben nem vettem részt, nem tartottam lényegesnek, hogy mentorrendszerünket, vagy az eddig utánpótlásért- és önképzésért felelős referensi pozíciót tovább fényezzem.

 Végül a határozati javaslatba annyi került, hogy mindenhol legyen olyan tisztségviselő, akinek képzés szervezés a(z egyik) feladata. Illetve, hogy minden tisztségviselő választást meg kell előznie egy képzésnek, aminek a lezárása egy teszt, melynek eredménye nyilvános a választó testület számára. Amivel nem értettem egyet, hogy a teszt kérdései nyilvánosak legyenek.

 A strukturális átalakítás szintén nyitott kérdés maradt, az EHÖK alelnökeiről volt egy kisebb vita, illetve hogy minden részönkormányzatban legyen, olyan tisztségviselő, akinek a feladatai közé tartozik a tudományszervezés. Az Alapszabály struktúrájának változtatása is nyitott kérdés maradt, miután egy

 Viszont vitát vetett fel az, hogy az EHÖK Ellenőrző Bizottság esetében is érvényes-e a választási reform 6. pontja. Ebből egy kisebb EB reform is keletkezett hirtelen. Megfelelő-e az 5 fős EHÖK EB? A KolHÖK delegálhat-e a bizottságba? Legyen részönkormányzati EB elnökökből álló EB egyeztető bizottság?

Hosszas beszélgetés után, végül mind a négy kérdéses pontra igenlő válasz érkezett.

 A reform legkardinálisabb a kart is érintő pontokat (KÖB, gazdaság) már Dr. Surján Péter Dékán Úrral is sikerült egyeztetni, aki maximális támogatását fejezte ki a reformok irányában.

 Ezzel a munkával párhuzamosan elkészült egy kérdőív is, ami felméri, hogy milyen véleménnyel vannak a hallgatók az önkormányzatokról, milyen reformokat szeretnének, mivel elégedettek avagy épp elégedetlenek. Kérlek titeket ezt mindenképp töltsétek ki és hívjátok fel rá társaitok figyelmét is!

**Gazdasági ügyek és rendezvények**

 Folyamatos egyeztetésben vagyunk a gazdasági ügyekkel kapcsolatban, hogy mindenki számára lehető legideálisabb legyen a kimenetel a lehetőségekhez mérten. Itt arra gondolok, hogy időarányos költésünk elég jól sikerült. Viszont amit nem számoltunk bele, az egy szükséges informatikai fejlesztés. Ha ez nem lenne, mind a Nyúz, mind a mentorhétvége teljesen kivitelezhető lenne. Nehezíti a helyzetet, hogy nyomdai közbeszerzés januárban lejár, azonban az egyetem még nem indít új eljárást a kancellár megérkezéséig, emiatt a Nyúz különösképp veszélybe kerül. Emiatt felvettük a kapcsolatot az Alapítvánnyal és a következő kuratóriumi ülésen előreláthatólag tárgyalásra kerül.

 Örömmel jelentembe, hogy egy sikeres fotókiállítást támogattunk és segítettünk a lebonyolításában. A kiállítás címe „A főváros és az ELTE egy elsőéves földrajzos hallgató szemével”, megnyitón beszédet mondott dékánhelyettes asszony is, maga a kiállítás pedig december 12-éig megtekinthető.

**Betöltetlen tisztségek**

 Minden betöltetlen tisztséggel az elnök foglalkozik az Alapszabály szerint. Nyilván nincsenek ezek feladatkörök teljes körűen ellátva.

**Esélyegyenlőségi biztos**

 A lehetőségekhez mérten próbáltam követni a levelezést, rendbe raktam a mappa rendszerét az átláthatóság kedvéért. Komolyabb megkeresés nem érkezett.

**Tudományos biztos**

 Az esélyegyenlőségi biztosi levelezéshez hasonlóan ezt a fiókot is igyekeztem átláthatóbbá tenni. Problémát jelent, hogy az előzőekben nem volt megfelelően beállítva, így az elküldött levelek nincsenek meg. Ezzel kapcsolatban még nem vettem fel a kapcsolatot az előző tisztségviselővel, ezt mielőbb pótolnom kell.

 Főleg ösztöníjakkal kapcsolatos kérdések érkeztek ezeket igyekeztem megválaszolni, vagy Miklós-Kovács Janka segítségét kérni.

**Környezettudományi szakterületi koordinátor**

 Szerencsére a bizottság hamar elnököt választott magának, Szávai Péter személyében, így ezzel a tisztséggel nem kellett külön foglalkoznom. Friss elnöknek elődje is, és én is segítettünk, ahol tudtunk.

**Rutinfeladatok**

 A napi ügyeket kézben tartottam, a megkeresésekre a lehetőségekhez mérten igyekeztem időben válaszolni és segítséget nyújtani. Tóth Rózával, az irodavezetővel napi szinten tartottam a kapcsolatot, hogy minden rendben menjen az ügyfélfogadást tekintően is, és minél hatékonyabban tudjuk segíteni hallgatótársainkat. Ebben az ő személye különösen nagy segítséget jelentett.

 Delegáltságaimnak eleget tettem, a fogadóóráimat megtartottam és amennyire időm engedte igyekeztem több tisztségviselő fogadóórájára is bemenni, hogy személyesen is egyeztethessünk a felmerülő problémákról, tervekről, munkákról.

**elte ttk hök küldöttgyűlési beszámoló**

**tanulmányi elnökhelyettes**

Csonka Diána

2014.11.05. – 2014.12.05

**Általános teendők**

A vizsgaidőszak jóval több beérkező levelet jelent, ezek megválaszolására külön figyelmet fordítok az elkövetkező időben.

Az őszi félév végén néhány fogadóórámat a megszokottól eltérő időben tartottam, ugyanakkor ezt minden esetben időben jeleztem a TTK HÖK honlapján a hallgatók felé.

**Elnökhelyettesi feladatok**

A Kari Tanács novemberi üléséről beszámolót írtam a Tétékás Nyúz-ba, illetve a Küldöttgyűlés hetében megjelenő számba a vizsgaszabályzat kiterjedt értelmezését, a hallgatók számára leginkább fontos tudnivalókat foglaltam össze.

Többször folytattam megbeszélést Török Gabriella osztályvezető asszonnyal egy-egy hallgatót érintő kérdésben, illetve eljuttattam részére, ahogyan dékánhelyettes asszony számára is, egy tervezetet a Tanulmányi- és Oktatási Bizottság ügyrendjére vonatkozóan.

A kari lapban megjelenő vizsgaszabályzatról szóló cikket szintén egyeztettem a tanulmányi osztály vezetőjével.

A Hallgatói Jogorvoslati Bizottság állásfoglalásának értelmében szabályosan végeztük és végezzük a méltányossági kérvények elbírálását, ha nem számítjuk bele a tárgyelfogadásból származó krediteket a 3 félév alatt teljesítendő 36 kreditbe.

A TTK HÖK november végi Bevonó délutánjának szervezésébe is besegítettem, illetve magam is tartottam szekciót az érdeklődők számára.

**EHÖK Tanulmányi Bizottság**

Az elmúlt hónapban egyszer ülésezett az ELTE HÖK Tanulmányi Bizottsága, mely inkább tájékoztató jellegű volt, így érdemi előrelépés nem történt a folyamatban lévő projektek tekintetében (Neptun-fejlesztés, OMHV módosítás, Infografikák).

**Educatio, Nyílt Nap**

November második felében elindult a 2015. január 22-24 között megrendezésre kerülő Educatio Kiállítás szervezése, melynek keretében az első megbeszélésen néhány új információval gazdagodhattak a résztvevők. Idén nagyobb költségvetésből gazdálkodhat a Karrier Központ, így a stand egészének mérete növekedni fog, ami a Természettudományi Karnak kimondottan kedvez, hiszen így lehetőségünk nyílik több figyelemfelkeltő eszköz, kísérleti tárgy kivitelére és bemutatására.

A TTK Nyílt Nap 2015.01.30-án, a szokásos keretek között fog zajlani. A két rendezvény kari szervezését már megkezdtem, mind a Felvételi Irodával, mind a szakterületi koordinátorokkal felvettem a kapcsolatot és számítok a segítségükre.

**Kiegészítés**

November 7-én, pénteken vállaltam az Északi Hallgatói Iroda vezetését Tóth Róza távollétében.

**Záró gondolatok**

A tavasszal várhatóan lezajló elektronikus képviselőválasztást követő Alakuló Küldöttgyűlésen már nem kívánok újraindulni a tisztségért, ezért várom azon lelkes hallgatók megkereséseit, akiket érdekel ez a szakterület.

ELTE TTK HÖK

Küldöttgyűlési beszámoló

Gazdasági elnökhelyettes

2014.11.09.-2014.12.06.

# Szöveges beszámoló

## Átadás-átvétel

Megválasztásom után az előző tisztségemben levő jelszavakat, kulcsokat, és a belépőkártyámat átadtam az Ellenőrző Bizottság számára. Csutka Boglárkával is megtörtént a tisztségviselő és a leltár átadás-átvétele is. Az EB levelezést ezen a héten csatolta el Fetter Dávid, a közel egy hónapos átfutási időszakban igyekeztem tanácsokkal ellátni az Ellenőrző Bizottságot.

## Selejtezés

Mint pályázatomban olvashattátok, az első legfontosabb kérdéskörnek a selejtezést említettem meg. Felvettem a kapcsolatot a GMF-el, akik készségesen segítettek a folyamat elindításában, lebonyolításában. A selejtezendő eszközök pontos paramétereit elküldtem a GMF részére, majd november 24-én helyszíni ellenőrzést tartottak, ahol mindent rendben találtak. Jelenleg, arra várok, hogy visszajelezzenek, mikor tudnak kijönni és elszállítani az eszközöket. A folyamat lassúsága (és az év végi zárások) miatt, valószínűleg csak a vizsgaidőszak után fog megvalósulni az új leltárrend a kis- és a nagyraktárban.

## EHÖK Gazdasági Bizottság ülése

Az ülésen szó volt arról, hogy hamarosan gazdasági évzárás lesz, így egy héten belül el kellett küldeni a márciusig beszerzendő dolgokat. A HÖK reform érinti a gazdasági részt is, így ugyancsak egy hetes határidővel be kellett számolnom a TTK HÖK gazdálkodásáról úgy, mint.:átláthatóság,negyedéves beszámolók közzététele, illetve hogy nyilvános legyen-e az analitika,szerződések. Az utóbbi két dologról(analitika,szerződések) kikértem a Választmány véleményét, ami egyhangúlag támogatta, hogy legyenek nyilvánosak.

Az SAP helyett egy új rendszer fog bevezetésre kerülni január elejétől. Sajnos az új nyomdai közbeszerzés várhatóan nem fog egyből a lejáró helyébe lépni,számunkra ez a Tétékás Nyúz megjelentetésében okozhat problémát.

## Honlap

Április óta nem voltak feltöltve a honlapra az elfogadott KHETÖ-k. Ezeket pótoltam, illetve feltöltöttem a legutóbb elbírált pályázatokat is.

Nem volt fent a honlapon a 2013-as költségvetési beszámoló, ennek feltöltése is megtörtént. Ezen kívül feltöltöttem az idei év negyedéves beszámolóit is.

## Gazdálkodás

Amíg nem lesz új költségvetésünk, az idei év maradványából kell gazdálkodnunk. Elég jól felhasználtuk a rendelkezésre álló forrásainkat, így kulcsfontosságú hogyan osztjuk fel a maradványunkat. Szükségünk van informatikai fejlesztésre, előreláthatólag jövő év elején lesz eszközbeszerzésre lehetőség. A helyzetet nehezíti az nyomdai közbeszerzés bizonytalansága, ami a Nyúzt érinti. Emellett a mentorhétvége költségeivel is számolnunk kell. Ezekkel kapcsolatban folyamatosan egyeztetésben vagyunk, hogy mindenki számára megfelelő döntés szülessen.

## Egyebek

A papíros gazdasági iktatás elég hiányos volt, így ezt rendbe tettem. A beérkezett teremfoglalási igényeket továbbítottam, a termek foglalásra rendben megtörtént. A meghibásodott Középfölde nyomtatót sikerült megcsináltatni, így már rendben üzemel. Szükséges volt rendelni irodaszereket és tonereket, amelyek rendben megérkeztek. A rendelés során egyeztettem az irodavezetőkkel, titkár kisasszonnyal mire van szükségük. A teljesítési igazolásokat, megrendelőlapokat rendben leiktattam,a leghamarabb eljuttattam az EHÖK irodába. Segítségére voltam Fetter Dávidnak a Kiosk beüzemelésében.

A különféle megkeresésekre igyekeztem minél előbb válaszolni.

**Beszámoló - Szociális elnökhelyettes**

**Miklós-Kovács Janka**

*2014. november 9. - december 6.*

**Szöveges beszámoló:**

**Pályázatok**

Az **egyszeri és rendkívüli pályázatok** bírálása még mindig nem megy jól, pedig neptunban már minden tag látja a pályázatokat.

A **rendszeres pályázatok**kal kapcsolatban felmerült problémák már azt hiszem mind megoldódtak, az összes fellebbezés elbírálásra került és mindenki megkapta már a neki járó támogatást, vagy a decemberi utalással meg fogja kapni.

**Egyszeri MA/MSc pályázatok**

A pályázatok bírálása ismét kicsit döcögősen zajlott, nem is sikerült időben végezni vele. Szerencsére az Oktatási Igazgatóság adott engedményt az utalási listák leadására, így még a decemberi utalással mindenki megkapja a neki járó támogatást. (Erre azért volt szükség, mert az év végi zárás miatt nem lehet decemberre pótutalást kérni.)

222 pályázat érkezett be, ebből 200-at tudott támogatni a KÖB, ezeknél voltak feltöltve a megfelelő igazolások.

**Utalások**

A januári utalási lista leadási határideje a többi hónaphoz képest kb 10 nappal előrébb került, mint megszoktuk, ezért nem fogjuk tudni betartani, hogy az adott hó 19-ig leadott pályázatokat még mindenképpen elbíráljuk. Ezt remélem megfelelően tudjuk majd kommunikálni a hallgatók felé is.

Az utalási listák készítésénél egyébként is változtatni kell a megszokotakon, mivel Dékán Úr kérte a Tanulmányi Osztályt, hogy korábban legyenek leadva a listák.

**KÖB**

Az Alakuló KGy utáni héten tartottunk egy KÖB ismerkedést, sikerült találni egy időpontot, ami mindenkinek, kivétel nélkül megfelelt. Sajnos ennek ellenére is csak 6-an tudtunk részt venni a programon. Itt az új tagoknak meséltem a feladatainkról, a keretekről és a pályázatokról. Utána a régebbi tagok mesélek a tapasztalataikról, majd áttértünk az aktuális pályázatokra, ezek bírálásának menetéről beszéltem. Sajnos a tagok munkájával még mindig nem vagyok megelégedve, nem is tudtam mindegyikükkel megbeszélni a bírálás menetét, a személyes kontaktus felvételének nehézségei miatt. Összesen 4 ember bírált bármilyen pályázatot, velem együtt, decemberben, ez igen csekély ahhoz képest, hogy a Bizottság 12 főből áll jelenleg. Emellett határozatképes ülést sem sikerült összehívni még mindig, ezt az is hátráltatja, hogy sok tagnak még mindig nincs vagyonnyilatkozata.

**Honlap**

Az informatikus elkészítette az osztondij.elte.hu oldalt, ezt kell még feltölteni érdemi információval. Ezt előreláthatólag a következő félév regisztrációs időszakáig tudom teljesen megcsinálni, de amint nagyjából kész az oldal elkezdjük majd hirdetni.

**Elnökhelyettesi tevékenység**

November 26-án került megrendezésre a TTK HÖK őszi bevonó délutánja, ezt Csonka Diánával és Béni Kornéllal szerveztük. Sok érdeklődő vett részt a délutánon, nagy örömömre az ösztöndíjak iránt is sokan érdeklődtek. Erről az eheti Nyúzban cikket is olvashattok.

Emellett pedig Tóth Rózával elkezdtük szervezni a Karácsonyi képviselőfánk nevű eseményt, mely karácsonyi húzást, ajándékozást és közös évzárást foglal magába.

Egész hónapban igyekeztem Fanni segítségére lenni mindenben amit kért tőlem.

**Beszámoló**

TTK HÖK Kollégiumi biztos
2014. 11. 09. – 2013. 12. 08.
Vajda Levente

**Szöveges beszámoló:**

Alakuló Küldöttgyűlés

A 2014. november 9.-én megtartott Alakuló Küldöttgyűlésen kerültem tisztségbe, mint a kar kollégiumi biztosa. A tisztséggel járó feladatokra Kiss Zsóka készített fel.

KolHÖK elnökválasztó küldöttgyűlés

A küldöttgyűlés 2014. november 13.-án zajlott le. Csonka Balázs (volt elnök) lemondott az elnöki tisztségéről és az addigi alelnököt, Oroszt Gábort jelölte a tisztség betöltésére, aki elfogadta a jelölést. A szavazati joggal rendelkező résztvevők támogatták Orosz Gábor KolHÖK elnökké választását.
Jogköréből adódóan kinevezte a KolHÖK referenseit és megbízottait.
Névszerint:

* Fekete Flórát kulturális referensnek,
* Nagy Brigittát esélyegyenlőségi, és külügyi referensnek,
* Ladost Tamást belügyi, - és tudományos referensnek,
* Németh Patrikot gazdasági, és utánpótlásképzési referensnek, illetve általános alelnöknek
* Ulicza Tamást sport referensnek
* Szabó Viktort titkár-referensnek
* Ágotai Tibort pályázati referensnek

Illetve,

* Bicsák Dánielt informatikáért felelős elnöki megbízottnak,
* Brucker Lajost kommunikációért felelős elnöki megbízottnak,
* Csordás Pétert önképzésért felelős elnöki megbízottnak,
* Ispán Gergelyt az utánpótlásképzés koordinációjáért felelős elnöki megbízottnak.

Szakterületi Ötlet Szombat:

Az esemény célja az volt, hogy bevonzza az érdeklődő hallgatókat a szakterületi csoport munkájába. Itt előadást tartottam Török Mátyás, mentorkoordinátor felkérésére a mentorrendszerről, személyes tapasztalatokkal kiegészítve, illetve a felmerülő kollégiumi kérdéseket is megválaszoltam.

MECS:

A második alkalommal megrendezett gyűlésen, a kémiás mentorokat képviselve jelentem meg. A két fő téma az MMGV és az idei mentorkoncepció volt.

Kémiás Gólyaavató:

Az idén először megrendezett Kémiás Gólyaavató, célja az volt, hogy akik kimaradtak a Gólyatábor élményéből, azoknak legalább 1 napot kárpótoljon, illetve a csapat- és közösségépítés az elsőévesek körében. A programot hagyományteremtő céllal jött létre, így az elkövetkező években is szeretnénk megvalósítani. Külön köszönet a segítkező mentoroknak illetve Balogh Dániel Szakterületi Csoport Koordinátornak a program megvalósításában.

Szakterületi Csoport:

A SZACS gyűléseken kivétel nélkül részt vettem és ötletekkel, aktív részvétellel próbáltam segíteni a szakterület munkáját.

A levelezőlistát megfelelően kezeltem, a felmerülő kollégiumi kérdésekre még aznap válaszoltam. A fogadóóráimat kivétel nélkül megtartottam.
Az átadás-átvétel minden gond nélkül lezajlott.

Beszámoló
Kommunikációs Biztos, Márton Ákos
2014. 11.09. – 12.06.

# Bővebb kifejtés

November 11-én Kelemen Ádámtól átvettem a tisztséghez tartozó accountokat, a plakátolási rendet és a mágneskártyát, amit át is adtam Költő Enikőnek, mivel Ádám jelezte, hogy meghibásodott.

A hétfői napok a félévben egyéb elfoglaltságaim miatt telítve voltak, ezért a választmányi üléseken nem tudtam megjelenni, ezen a későbbiekben változtatni szeretnék. Azonban írásban beszámoltam a választmány felé.

A 26-i EHSKB ülésen Saáry Ákossal közösen vettünk részt, itt főként az évből hátramaradó időszakról beszélgettünk, a jelenleg futó projektekről, OMHV-ról.

A Bevonó délutánon szintén Saáry Ákossal közösen tartottuk a Kommunikáció – Tétékás Nyúz szekciót. Úgy gondolom hatékonyan el tudtuk mondani, amit szerettünk volna, habár mindkettőnk számára rövidnek bizonyult a szekcióra szánt tizenöt perc.

A TTK HÖK Twitter fiókját sikerült újra beüzemelni és Fetter Dávid segítségével a Facebook-oldallal összekapcsolni. Megtalálhatjátok a twitter.com/eltettkhok oldalon.

Fetter Dávid segítségével újra alkottuk az Info - levelet. Amit december 5-én ki is küldtünk.

# Egyéb feladatok

A plakát felületeket hetente legalább egyszer ellenőriztem. A nem a három kar önkormányzatai által kirakott plakátokat eltávolítottam, a hallgatói irodában leadott plakátokat kihelyeztem. A beérkező híreket a honlapra feltöltöttem. A Bevonó délután plakátját elkészítettem. A közkapcsolati alelnök által kért feladatokat teljesítettem. Fogadóóráimat rendre megtartottam.

Köszönöm mindenkinek, aki az elmúlt időszakban segítette munkámat.

**ELTE TTK HÖK KÜLDÖTTGYŰLÉSI BESZÁMOLÓ
KÜLÜGYI BIZTOS**

**Lovász Tamás
2014.11.09 - 2014.12.06**

**Általános teendők**

A hallgatók kérdéseinek megválaszolása folyamatosan megtörtént, fogadóóráimat mikor betegség miatt nem tudtam megtartani jeleztem a weboldalon. A weboldalán végre a friss erasmus szerződések listája található meg, késésses ugyan de a Nemzetközi és Mobilitási Osztály frissítette az aktuális listát. Újabb változás esetét természetesen a mi weboldalunkon is változni fog a lista.

**EHKB**

Az ülés előtt az összes partneregyetemről érkezett szóróanyagokat válógattuk órákon át, körülbelül 30 kiló anyagot kaptunk amit karok szintjén többé kevésbé sikerült szétválogatni. A TTK-s anyagok durván felét sikeresen szétosztottuk a Börze folyamán. Az EHKB ülés alatt megválasztásra került 4 jelentkező közül a Határontúli Kapcsolatokért Felelős Operatív Tag, röviden aki az itt tanuló határontúliakért, és az ottani egyetemekkel való kapcsolattartásért felelős. Egy TTáK-s felvidéki nemzetközi tanulmányokat hallgató lány lett végül a győztes, itt is szeretnék sok sikert kívánni munkájához. Ezen felül a Börze, és a leendő új weboldal volt az ülés napipontja. A weboldalhoz folyamatosan történik a tartalom gyűjtés, itt majd a hallgatók alapkar kiválasztása után informálódhatnak az erasmus pályázat folyamatáról.

**Külügyi Börze**

A TTK-s nyúzban megjelent erről egy rövid írás, itt inkább a technikai részleteiről szeretnék írni. A felvett szerezetek közül pár jelentze, hogy a jövőben szeretne előadást tártani, ezt a tervezett TTK-s külügyi tájékoztatóval összekapcsolva kerül vélhetőleg megtartása. A Börzének az előadás részlege a külső tényezők miatt (aka nem kaptunk termet délelőttre sehogy se) és a szervezői hibák miatt (a 2. kört meg irreálisan későre tettük) nem volt sikeres, de még aznap összeültünk és levontuk a következményeket, az erasmus7 februári program szervezése csírájában már elkezdődött. Az előző évekhez képest valamivel sikerült a Börze színvonalát emelni, de sajnos még mindig durva lemaradásban vagyunk a BTK-n szervezett pesti párunktól, de remélhetőleg tényleg elindultunk most a jó úton.

**Bevonó délután**

Közvetlenül a Börze után résztvettem a bevonó délutánon. A két szekcióm összesen 5 embert mozgatott meg, a tájékzotatás inkább Börze jellegűre sikeredett mint a biztos feladatinak bemutatása, de remélem így is minden résztvevő számára hasznos volt.

**TTK HÖK Küldöttgyűlési beszámoló**

**Sportbiztos**

Székely Gellért Zsombor

2014. november 9. – 2014. december 8.

**Sportcsoport**

 Amint azt a beszámolómban is kiemeltem, fontos felrázni a hallgatók sportéletét. Így az első sportcsoportos ülésen is ez volt a fő téma, hogy milyen programokat tudunk még beilleszteni a hallgatók egyébként eléggé tanulás-orientált időrendjébe. Vara Bálint (Földrajz-Földtudományi szakterületi koordinátor) 2015 perc focijának ötletét is megvitattuk, de szó esett az 5vös5 korszerűsítéséről, kifejezetten sportra buzdító cikk – cikksorozat – írásáról, valamint egyéb sportolási lehetőségekről, melyekről azóta személyesen beszéltem Karvaly Márton Sportügyi referenssel (EHÖK) és Simon Gábor ügyvezető igazgatóval (BEAC). Ha kedved támadt, hogy te is részt vegyél a hallgatói sportélet szervezésében, csatlakozz hozzánk!

**TéTéKás Nyúz**

Igaz, hogy még nem megy minden flottul a cikkírás terén, de Saáry Ákos közreműködésével mindig orvosoljuk a felmerülő problémákat. Ennek köszönhetően eddig minden héten írtam cikket a Nyúzba, sőt a mostani számban egy kétoldalas interjút sikerült alkotnom. Persze még bele kell rázódnom és a „fogalmazásgátló tablettát” is el kéne raknom a fiókba, de ami késik nem múlik.

**JegesEst 2014**

2014 december negyedikén került megrendezésre a JegesEst 2014 névre hallgató esemény a rendezvényes és a sportcsoport együttműködésével. Bár az esemény facebook-oldala azt mutatta, hogy az embereknek van erre igénye, lesz hozzá kedve, vagy legalább meggondolja hogy eljön, várakozásainkon aluli létszámú hallgató jelent meg az eseményen, de a hangulatra nem lehetett panaszkodni – a hangulatfelelős Dj Juhász Laci volt – minden résztvevő nagyon élvezte minden pillanatát a korcsolyázásnak (és jégkorongozásnak). Sajnos a létszám ilyen mértékű minimalizálódásában közrejátszott a rossz időpont kiválasztása, és egy kedvezőtlen reklámozási stratégia (csak egy karon hirdettük igazán, kollégiumokban és más egyéb csoportokban pedig szinte alig). Jó példa, hogy a hellyel csak az utolsó pillanatban sikerült megegyezni italakciókról, így az arról kitett posztot már valószínűleg csak azok látták, akik amúgy is el akartak jönni. Az elmúlt hónapok eseményei is közrejátszhattak az aggályokban, de egy korcsolyázós, zenés, táncos mulatságban nem látok kivetnivalót. A hibákból tanulva bízom abban, hogy legközelebb egy nem csak jó hangulatú, de megfelelő létszámú rendezvényt tudunk csinálni, hogy színesíthessük a kar (és egyetemünk) sportéletét.

**Éjszakai Sportnap**

Bár a szervezés még megválasztásom előtt kezdődött, a kollegák bevettek a csapatba, így a rendezvény promótálása valamint a rendezvényen való aktív közreműködés lesz a fő feladatom. Szeretném – ahogyan a BEAC, a MEFS valamint a többi sportreferens is – hogy minél több hallgatót mozgasson meg ez a kiváló kezdeményezés, mely remélhetőleg hagyománnyá növi majd ki magát.

**Honlap és más teendők**

A honlap kezelése és az aktuális hírek honlapra történő kitétele még szintén nem az erősségem, de Márton Ákos segítségével eddig minden fontos információ kikerült. Hiányzó tudásom bepótlom. Egyéb teendőimbe, mint a fogadóórák megtartása, valamint az emailekre való válaszolás, már beletanultam.

Küldöttgyűlési beszámoló

Saáry Ákos, főszerkesztő

2014. november 10. – 2014. december 6.

Az elmúlt egy hónapban – bár meglehetősen rövid időszakról van szó – elég sok minden történt az újság háza táján. Ezekről szeretném most tájékoztatni a küldöttgyűlést.

Eredetileg időrendi sorrendet terveztem, de aztán meggondoltam magam, mert úgy gondoltam, egy heti megjelenésű újságnál a szerkesztések így nagyon felszabdalják a szöveget ami az olvashatóság rovására megy, így egy kissé módosított, ám átláthatóbb összefoglalót olvashattok.

Megjelenés

November 10-e óta egy online és három nyomtatott lapszám jelent meg (8–11. szám). A 8. szám szerkesztését még megbízottként vezényeltem le, majd a megválasztásom utáni első (9.) lapszám sajnos csak online formában kerülhetett a hallgatókhoz, ugyanis nem volt élő szerződésünk egy nyomdával sem. Az utóbbi két lapszám (10–11.) késés nélkül megjelent, és bár voltak apróbb fennakadások az új nyomdával, komolyabb probléma nem hátráltatott bennünket. Az idei félévben megjelenő utolsó (12.) lapszám szerkesztése pályázatom leadásáig érdemileg elkészült, véglegesítése vasárnap esedékes.

Elkezdődött továbbá egy januári különszám (tudományos és kulturális) megjelentetési hátterének kidolgozása, a cikkek már készülnek, jelenleg úgy fest, nyomdai keretszerződés hiányában az újság a Hallgatói Alapítvány segítségével jelenhet majd meg.

Tagfelvétel

Szerencsésnek mondhatom magam, ugyanis az utóbbi egy hónapban is három új tagot köszönthettünk a szerkesztőségben. Ennek köszönhetően az elmúlt években nem látott mértékben nőtt az aktív szerkesztők száma, sőt több alkalmi cikkírónk is volt, ami úgy gondolom, jótékonyan hatott az újság rovataiban megjelenő cikkek változatosságára.

Mindezek ellenére továbbra is komoly erőfeszítéseket tervezek tenni annak érdekében, hogy ez ne csupán átmeneti fellendülést, hanem tartós minőségbeli javulást eredményezzen.

Bevonó délután

A TTK HÖK november 26-án tartotta az idei bevonó délutánját, amelyen a *Tétékás Nyúz* a kommunikációval együtt tartott szekciót. A két tizenöt perces előadás ugyan nagyon rövidnek bizonyult, azonban így is eredményesnek mondanám, hiszen egyik új tagunkat ott sikerült „megszerezni”. Eliza nagyon lelkes, egy héttel a jelentkezése után már cikke jelent meg az újságban (Négyeshatos), valamint olvasószerkesztésre is jelentkezett, és bár az idő rövidsége miatt erre idén már nem volt lehetőség, helyesírási tesztet írt, ami a legmagasabb százalékos eredményt hozott a *Nyúz* szerkesztői között. Mivel elsőéves hallgatóról van szó, remélem a *Nyúz* sokáig számíthat a segítségére az újság színvonalának fenntartásában.

Önképzés

A pályázatomban is említett tördelőszerkesztői képzést megismételtük, így elméletileg újabb szerkesztőségi tag tudja összerakni az újságot. Az olvasószerkesztők képességeinek fejlesztése szerkesztésről-szerkesztésre zajlik, tesztelésük folyamatos. Jelenleg mindenkivel meg vagyok elégedve. Az új szerkesztők nagyon lelkesek, nyitottak és – úgy veszem észre – szívesen tanulják a munkájukkal járó újdonságokat, feladatokat.

EHSKB

Megválasztásom óta egyetlen EHSKB (ELTE HÖK Sajtó és Kommunikációs Bizottság) ülés volt, amin Márton Ákos kommunikációs biztossal együtt vettem részt. Ezen nem hangzott el túl sok minden, beszéltünk a Téli Táborról és annak hirdetéséről, valamint a kari lapok jelenlegi és várható helyzetéről, a hirdetőfelületekről, valamint az OMHV-kampányról. Emellett érintettünk egy fontos témát, mégpedig a régi újságok és plakátok elhelyezésének kérdését, ez nálunk jelenleg is egyeztetés alatt áll.

Archívum

Nagy örömmel jelentem be, hogy az archívumrendezés végső fázisba lépett. Az elmúlt hetekben az újságban szereplő hirdetéseknek köszönhetően többen is juttattak el hozzám saját gyűjteményükből nálunk hiányzó számokat, amiért nagyon hálás vagyok.

Emellett azonban még fontosabb fejlemény, hogy a teljes felhalmozódott maradvány-kupacokat átnéztem és válogattam, így már semmi nem akadályozza azt, hogy a felesleges lapszámoktól megváljunk, és végre rend uralkodjon a Déli hallgatói irodában.

Honlap

Jelenleg az eddigieknek megfelelően az [*issuu.com*](http://issuu.com/tetekas_nyuz)-on és a [Facebookon](https://www.facebook.com/tetekasnyuz) érhető el az újság az interneten, azonban az új honlap folyamatos fejlesztés alatt áll. Jövő félév kezdetéig szeretném véglegesíteni, majd a félév végéig tartalommal feltölteni az új felületet, és egyelőre ennek nem látom semmi akadályát.

Kommunikáció

Úgy gondolom, hogy az új tisztségviselőkkel sikerült megtalálnom a közös hangot, az általuk írt cikkek apróbb csúszásokkal ugyan, de időben megérkeztek az elmúlt lapszámokba, bár biztos vagyok abban, hogy ezen a téren még van hová fejlődnöm. Mindenesetre szeretném ezúton is megköszönni mindenkinek az együttműködést.

Összefoglalás

Az elmúlt egy hónapban sokat tanultam, bár ez koránt sem volt annyira drasztikus, mint amit megbízottként tapasztaltam. Elmondható, hogy az újság heti megjelenését sikeresen biztosítottam, a névre szóló példányokat időben postáztam, sőt az újság formai megjelenésén is módosítottam (új kinézetű plusz-mínusz). Az új szerkesztőségi tagok lelkesek, elkötelezettek és – az eddigi tapasztalatok alapján – minőségi munkát végeznek. Az archívumrendezés pedig 99%-on áll, innentől nagy energiát már nem vesz igénybe a véglegesítése.

# ELTE TTK HÖK KüldöttgyűlésFetter Dávid, Informatikus2014.11.05 – 2014.12.06

## Műszaki információk:

Pályázatomban említettem a Kiosk beüzemelését. Sajnos az ott említett dátum egy picit eltolódott, de végül 2014. december 1.-én tesztüzembe helyeztem a gépet. Visszajelzés számomra, hogy rengeteg hallgató viccesnek találta, és próbálta így meg úgy kicsinosítani. Ebből arra a következtetésre jutottam, hogy megfelelő korlátozások nélkül nem mehet ez így tovább. Mindenképp tanulságos volt, a próbahét így a vizsgaidőszak végeztével már teljes üzemben, megfelelő használattal fog működni a robosztus gépezet.

A Déli Hallgatói Irodában 2014. 12. 05-én egy probléma jelentkezett a 2-es számmal ellátott gépen. A problémát közben átnéztem, sajnos még megoldást nem találtam, de megfelelőt időt belefektetve használható a számítógép.

## Szoftverek, hardverek:

A kettes gépen történt hiba következtében a hozzá kötött nyomtatót átköltöztettem az Elnöki gép mellé, így energiát spórolva és helyet megtakarítva. A Tétékás Nyúz vezetőszerkesztőinek, talán így könnyebb lesz, illetve a Titkár munkáját is megkönnyítheti, ha nem kell plusz méreteket tennie a nyomtatás után.

## Levelezés:

Alakuló küldöttgyűlés után sikeresen befejeződött a tisztségviselői címek átadása. Egy hónap átfutási idő elteltével a korábbi tisztségviselők már nem látják a levelezést.

Mindenképp fontos megemlíteni, hogy ez EHÖK Informatikus közbenjárásával, és az IIG hozzájárulásával megkaptam a levelezési címek adminisztrálását. Ennek következtében gyorsabb lesz a levelezések átfutása. Akár már a megválasztás pillanatában az új tisztségviselőnél lehet a levelezés.

## Levelezési listák:

December első hetében pénteken újra beélesedett az info-lista. Márton Ákos kommunikációs biztossal kiküldtük az első hírlevelet, melyben a főbb pontokat említettük. Vizsgaidőszak, EHÖK Reform, Kiosk, Ösztöndíj időpontok, Nyúz tudósítás. A rövid „cikkek” megírásában köszönjük a felelősöknek a részvételt.

## Weboldalak:

Szintén a pályázatomban említettem, hogy a TTK HÖK oldal új designt kap. Ennek a fejlesztése elkezdődött, és a vizsgaidőszak végén be is fejeződik. Az új design 2014. február 5.-én lesz elérhető. A designt követni lehet, és tanácsokat adni az informatikus@ttkhok.elte.hu címen. (Az új design követhető a <http://ttkhok.elte.hu/user> oldalon bejelentkezve a tesztuser felhasználóval és teszt jelszóval)

A Tétékás Nyúz weboldala is elkészült. Egyelőre tartalom nélküli, de készül hozzá a design, és későbbiekben Saáry Ákos közreműködésével tartalom kerül fel, és kialakítjuk a megfelelő design.

A Biológiai Szakterületi Csoportülésen felkértek, hogy készítsem egy a rubisco.elte.hu weboldalt. Ennek a címnek a megigénylése megtörtént, és amint időm engedi elkészül a biológiai korrepetáló csoport weboldala.

## Egyéb:

Ezen kívül a napi rutinfeladatokat elvégeztem: felhasználók informálása, a ttkhok.elte.hu weboldal rendszeres frissítése, számítógépek karbantartása, néha kábelhuzigálás és egyéb problémák megoldása. Ezúton szeretném megköszönni mindazon tisztségviselőnek és képviselőnek a munkáját, akik segítettek abban, hogy a ttkhok.elte.hu weboldal mindig az aktuális adatokat és a legfrissebb híreket tartalmazza.

Beszámoló Török Mátyás
 2014.11.09-2014.12.06. Mentorkoordinátor
 ELTE TTK HÖK

**Az eseménynaptár kifejtése**

Az elmúlt szűk hónapban nem történt sok esemény, de ezekről ejtenék több-kevesebb szót.

**TTK HÖK Küldöttgyűlés**

Ezúton is köszönöm nektek, hogy szavazatotokkal támogattátok újraválasztásom! Remélem, közös munkánk eredményes lesz a jövőben is.

**HÖK Bevonó délután**

Mivel nem volt Mentorrendszer szekció, ezért ezen az eseményen nem tisztségemnél fogva jelentem meg. Úgy vélem, hogy nem volt túl sok új arc, de akik megjelentek, nagyon lelkesnek tűntek. Emellett jó csapatépítő programnak éreztem az eseményt, illetve az utána következő kötetlen beszélgetést.

**Kémia SzaCs**

A kémia szakterület képviselőjeként (is) aktív tagja vagyok a szakterületi csoportunknak. Az elmúlt időszakban az eseménynaptárat, jövőbeli kémiás programokat tervezgettük, illetve volt egy hosszabb beszélgetésünk a jövő évi gólyatáborról.

**Kémiás Gólyaavató**

Ezen a rendezvényen csapatvezetőként vettem részt. Alapvetően a program azért lett kitalálva, hogy aki nem tudott eljönni a gólyatáborba, az is érezhesse, milyen volt Káptalanfüreden. Ennek a céljának nem felelt meg, hiszen döntő többségében azok jöttek el, akik a táborban is lent voltak. Ez számomra nem volt meglepő, hiszen Káptalanfüreden egy viszonylag aktív, lelkes mag alakult ki a gólyák között, akikkel „lehet mit kezdeni”.

Bár – mint már említettem – a rendezvény nem az eredeti célját valósította meg, ettől függetlenül remekül sikerült. Az ott lévő gólyák hihetetlenül élvezték a feladatokat, a „csapatozást”, az állomásokat. Hatalmas tisztelet és köszönet jár a szervezőknek ezért a rendezvényért (többek között Varga Zsófiának, Szilágyi Norbertnek és Vajda Leventének), mert egy olyan színvonalas programot tudtak létrehozni, aminek hagyományteremtő jellege van.

**MECS**

A MECS-en alapvetően két téma került fel: az MMGV és az idei mentorkoncepció.
Az ott elhangzottakat szeretném rövidítve leírni.

*MMGV*

Cél: minél jobban értelemszerűvé tenni a kitöltését. A sablonkérdéseken túl („mennyire volt tájékozott szociális ügyekben”) szeretnénk ötletes, gyakorlatias kérdéseket is feltenni benne.

*Mentorkoncepció*

1. A gólyatábor főszervezők véleményét ki fogjuk kérni a jövő évi koncepció kidolgozásakor, mert a mentorok szerint ez fontos dolog.
2. Alapelvek rész: le kell fektetnünk a „mentoretikettet”. Ez egyrészt az egyetemvezetés megnyugtatását szolgálná, másrészt adna egy keretet, ami alapján a jövő mentorai számon kérhetőek, adott esetben elbocsáthatóak lennének a rendszerből. (Bár a legjobb lenne, ha erre egyáltalán nem kerülne sor.)
3. A képzés során átadott információk újításokra szorulnak, pl.: NEPTUN, Q-TÉR, beiratkozás, egyéb hasznos infók (gyakorlati problémák).
4. Felmerültek komoly problémák az ismerkedéssel, főleg a tanárszakon belül. Ennek megoldására történtek felvetések, amik a jövőben még egyeztetésre szorulnak.
5. A mentorfoglalkozások ügyében arra jutottunk, hogy a hosszú, egyben leadott előadásoknak és a kisebb szekcióknak is megvannak a maguk előnyei. Ezért valószínűleg olyan rendszer lesz, hogy a foglalkozások elején lesznek a fontosabb, közös előadások, aztán a kisebb szekciósok.

„Eltöröltük” a tudományos szekciót (amíg nem létezik, felesleges), illetve bevettük rövid szekciótémának a külügyi és a nyúzos részeket.
6. A tanárszak helye a rendszerben (pl. hogy milyen csapattal vannak az egyes képzési eseményeken) nehéz kérdéseket vetett fel, ezért erre külön vissza kell majd térnünk.

**Együttműködés**

**HÖK**

Bár tanulmányi elfoglaltságok miatt nem tudtam részt venni a reformokat tárgyaló beszélgetésen, a levelezés, információáramlás nagy részét folyamatosan követtem (személyes véleményem a dolgokról nem mindig egyezik meg a felsőbb döntésekkel).

Emellett folyamatosan zajlik az egyeztetés a hivatalos levelezésen keresztül a költségvetés ügyében. Azért vált fontossá az én személyem is a gazdasági kérdésekben, mert a pénzhiány miatt létrejövő megszorítások a jövő évi mentorképzést is befolyásolni fogják. Erről többet jelenleg nem tudok mondani, mert még semmi sem biztos, illetve a Hallgatói Alapítvány hozzájárulásai a képzés költségeinek fedezésére még sok mindent módosíthatnak.

**Mentorgárda**

Köszönöm mindenkinek, aki eljött a MECS-re, sokat jelentett számomra a konstruktivitásotok!

**Egyebek**

A fogadóóráim minden alkalommal megtartottam, a levelezőlistákat illetve a tisztségviselői e-mail címem megfelelően használtam. A kommunikációs csatornákon mindig jó elérhetőségem volt.

**Zárógondolatok**

Bocsánat, hogy az utolsó pillanatban küldöm be a beszámolómat, de nagyon elhavazódtam a zh-időszakban.

**ELTE TTK HÖK beszámoló**

**Rendezvényszervező biztos**

Góth Roland

2014. november 9.-2014. december 6.

**Kinevezés, tisztség átvétele**

2014.11.09-én vasárnap az ELTE TTK Alakuló Küldöttgyűlése rendezvényszervező biztosnak választott. A kinevezésem után igyekeztem mihamarabb a levelező listát, a tisztségviselői email fiókot, és a tisztséggel kapcsolatos további online felületeket átvenni, frissíteni. Úgy gondolom, hogy ez gyorsan, zökkenőmentesen sikeredett.

**Rendezvényes csoport**

Tisztség átvétele utáni legfontosabb feladatomnak tartottam, hogy létrehozzak egy rendezvényes csoportot. Komoly probléma volt, hogy a levelezőlista is teljesen üres volt, ergo nem volt semmilyen olyan csoport, fórum, aminek mindenki tagja lett volna, aki a rendezvények iránt érdeklődik, programok szervezésével foglalkozik. Ebből a célból létrehoztam egy facebookos rendezvényes csoportot, amelyben a rendezvényekkel kapcsolatos aktuális információk megosztásra kerülnek. A csoport tagjait egyúttal felvettem a rendezvényes levelező listára is. Mivel a csapat tagjai egymást nem nagyon ismerték, ezért tartottam egy kis csapatépítést, melynek keretében lehetőség nyílt ennek orvoslására, illetve egy kis ötletelgetésre a rendezvények jövőjét illetően. További csapatépítésre lesz szükség, véleményem szerint még aktívabbá kell tenni a csoportot.

**Bevonó délután**

A bevonó délutánon a rendezvények, szolgáltatások szekciót vezettem Kuti Péterrel, az ELTE TTK Hallgatói Alapítvány Kuratóriumának titkárával. A szekció rendezvényes felének keretében a résztvevőknek alkalmuk nyílt betekintést nyerni egy rendezvény megszervezésének menetébe. Első körben a rendezvények jogi hátteréről esett szó, ez volt az a pont, ami valójában szorosan összekapcsolta a szekció rendezvényes felét az alapítványos részével. Bemutatásra kerültek a rendezvények első lépései: tervezésének kardinális pontjai; kommunikációs felületek, támogatások megpályázásának menete; jogi személy fontossága. Az érdeklődők átfogó képet kaphattak arról, melyek a rendezvényszervezésnek főbb ágazatai, milyen teendők, problémák merülnek, illetve merülhetnek fel egy nagyobb létszámú esemény megszervezésekor. A szekció végén lehetősége nyílott a résztvevőknek, hogy feliratkozzanak a rendezvényes levelező listára, illetve hogy csatlakozhassanak a rendezvényes csoporthoz.

**Jegesest 2014**

2014. december 4-én került megrendezésre a Jegesest 2014 az Aréna Pláza Jégteraszán, a sport- és a rendezvényes csoport szervezésében. A rendezvény jogi hátterét az ELTE TTK Hallgatói Alapítványa biztosította. A rendezvény vendégeinek száma sajnos minden várakozásunkat alulmúlta. Ennek fő oka a rendezvény rossz időpontja (szorgalmi időszak utolsó előtti hete) lehetett. Egyik fontos tanulság, hogy a jövőben a kommunikációra még ennél is nagyobb hangsúlyt kell fektetni. Itt elsősorban nem arra gondolok, hogy egyáltalán nem volt az eseménynek promóciója, meg marketingstratégia, hanem arra, hogy egy karon belüli hirdetés nagyon kevés egy hasonló jellegű rendezvényhez. Ezzel kapcsolatos véleményem, hogy a rendezvényt legalább a kollégiumokban, de a többi karon is hirdetni kellett volna. Persze érthetőek az elmúlt félévvel kapcsolatos aggályok, de egy korcsolyázós, zenés estben szerintem nem lehet semmi kivetnivaló. A rendezvény maga jól sikerült, legalábbis akik eljöttek jól érezték magukat. A rendezvényen lehetőség nyílt hokizásra is, a hangulatfelelős pedig Dj Juhász Laci volt. Sikerült italakciókat is kiharcolni, így adott volt minden a rendezvény sikeréhez, a hallgatói létszámot leszámítva. Bízom benne, hogy a jövőben több lehetőségünk nyílik az esemény hirdetése terén és újra, sokkal nagyobb népszerűségnek örvendő programok színesítik karunk, egyetemünk hétköznapjait.

**Általános teendők**

A fogadóóráimat eddig mind megtartottam, a rendezvényeket érintő Választmányokon is mind részt vettem, a leveleket is igyekeztem minél hamarabb elolvasni. Előfordult egyszer-kétszer, hogy ez utóbbi tekintetében lemaradtam. Ebből kifolyólag a Rendezvények helyzetéről szóló Nyúzos cikk is egy héttel később készült el. Ezen mindenképpen változtatni szeretnék a jövőben.

Titkár

Beszámoló
2014. 11. 09. – 2014. 12. 08.

# Szöveges beszámoló

Az alakuló Küldöttgyűlés óta eltelt időszakban sajnos tanulmányi elfoglaltságaim miatt kevesebb időt tudtam foglalkozni a tisztségemmel járó feladatokkal, de igyekeztem a rutinfeladatokat és a fontosabb dolgokat elintézni.
Az iktatásokat rendben megcsináltam, illetve pótoltam a le nem iktatott meghívókat, mind az elektronikus iktatásban, mind a papírosban, ezek alá vannak írva és le is vannak pecsételve.
A parkolásokat továbbítottam az illetékes felé, nem érkezett hallgatói megkeresés, illetve panasz.
Az üléseken igyekeztem megjelenni, egy Választmány kivételével ez meg is történt.
Az alakuló Küldöttgyűlés után az elnök asszonnyal közösen frissítettük a kulcsfelvételi jogokat, illetve a belépőkártyákkal kapcsolatban is megtörténtek a módosítások.
Ahogy pályázatomban is írtam az ülések során törekedni szeretnék arra, hogy az anyagokra minél kevesebb papírt használjunk el. Ennek érdekében az egyik választmányi ülésen sikerült az anyagokat projektorral kivetíteni, és úgy gondolom, hogy ez egész jól működött, remélem ezt folytatni tudjuk a későbbiek során is.
Beszámolóm elején már írtam, hogy tanulmányi elfoglaltságaim miatt sajnos kevesebb időt tudtam foglalkozni a tisztségemmel, ezért az emlékeztetők sincsenek még kész sajnos, ezért elnézést kérek mindenkitől, amint lesz rá alkalmam pótolni fogom őket.

### Nem tisztségemmel járó feladatok

Delegáltságaimnak eleget tettem az elmúlt időszakban, a Kari Tanácson jelen voltam, mint biológia szakterületi delegált, illetve ügyrendi bizottsági tag.
Biológia szakterületi képviselőként részt vettem két Biológia Szakterületi Csoport ülésen, illetve a fizika szakterületi koordinátorral közösen megrendeztük 2014. november 20.-án a Bio-Fizika barátságbulit.

**Beszámoló
Biológia Szakterületi Koordinátor
ELTE TTK HÖK
2014. november 9.- 2014. december 6.**

**Általános feladatok:**A levelezőlistákat napi rendszerességgel és a Facebook-os oldalt, csoportokat szintén, alkalomtól függően kezeltem. Fogadó óráimat megtartottam.

**Szakterületi Csoport Ülés:**Lassan egy hónap telt el megválasztásom óta, igyekeztem a lehető legtöbbet kihozni magamból és a rendelkezésemre álló időből. Két alkalommal ültünk össze a szakterület aktív tagjaival, hogy megvitassuk a jövőbeni, minket és hallgatótársainkat érintő eseményeket.
Két fontos témánk a RUBiSCo és a nyílt nap volt. Sikerült találni egy lelkes embert, aki vállalta a korrepetálások koordinálását és már bele is vetette magát a szervezésbe és terjesztésébe. A kritérium tárgyakra jöttek panaszok, így azokra fektettük elsősorban a hangsúlyt és már „tanárokat” is sikerült találnunk, de természetesen az egyéb tárgyakról sem feledkezünk meg, amelyekre érkeznek kérések felkészítés szempontjából.
 A nyílt nappal kapcsolatban különböző új ötleteket vetettünk fel, amit én mihamarabb továbbítottam az Intézetigazgatójának, aki késséggel segített és tájékoztatott a részletekről. Rajta kívül már az Anatómia-sejt és fejlődésbiológia Tanszék vezetőjével is konzultáltam személyesen a felvetett gondolatokról.
A januári Educatio is napi rendi pont volt, amiről bővebben még nem értekeztünk.
A vizsgaidőszak közeledtével, úgy gondoltuk, jó ötlet lenne a gólyáknak egy kis vetítést csinálni, aminek keretein belül apró jó tanácsokkal látnánk el őket. Ezt szerencsére meg tudtuk valósítani december 4.-én, ahova jó pár gólya látogatott el.
Ezeken kívül már a jövő zenéje is felcsendült, tervezünk bevonó délutánt, egy ismerkedős estét a gólyaavató helyett, BReKiS kirándulásokat, szakterületi programokat stb.

**Delegáltságok:**
Delegált lettem Választmányba és Intézeti Tanácsba, amelyeken megjelentem. Az elmúlt időszakban négy Választmány volt, három alkalommal tudtam csak megjelenni, egyről kimentésemet kértem. Az Intézeti Tanácsokat illetően két alkalommal ültünk össze és vitattuk meg a napi rendi pontokat.

**ELTE TTK HÖK Küldöttgyűlési beszámoló**Hegedüs Dávid, Fizika szakterületi koordinátor
2014.11.09-12.08

**Általános:**

A feladataimat megpróbáltam minél jobban ellátni. Az emailekre igyekeztem válaszolni és a levlistákok és a facebook csoportokban informáltam a hallgatókat a legfontosabb lehetőségekről és eseményekről. Az új képviselőket próbáltam bevezetni a dolgok működésébe. Választmányi ülésekre kivétel nélkül elmentem és a Fizika Intézeti Tanácson is részt vettem. A Mafihe EHB-val folyamatosan tartottam a kapcsolatot és segítettük egymást, és emellett minden EHB elnökségin részt vettem.

**Rendezvények:**

Novemberben újra megrendezésre került a tavasszal már megszervezett barátság buli a Biológia szakkal. A rendezvényen több mint 200 ember vett részt, tehát egyértelműen sikeresnek mondható volt. Az EHB-nak több rendezvénye is volt, amiben ha tudtam segítettem az EHB rendezvényesének. Ilyen rendezvények voltak az Előadói kör, Tea és Keksz (meghívott oktatóval kötetlen beszélgetés) és Mikulás buli is.

**Honlap:**

Az EHB való közös honlap az utóbbi időben az EHB honlapfelelősének köszönhetően rendkívül megújult. A honlapot megpróbáljuk folyamatosan frissíteni a rendezvények és a hírek terén is.

**Tervek:**

Ahogyan SZACS-on meg is beszéltük, tervezek összehívni egy fórumot, amin a gólyatáborral kapcsolatos alapvető kérdéseket fogjuk megbeszélni. Ezen felül a következő Educatio kiállításra megpróbálom egy kicsit színesíteni a fizika pultot, apró kísérletekkel.

**Beszámoló**

**Vara Bálint**

**Földrajz-, és Földtudományi Szakterületi Koordinátor**

1. **SzaCs**

Az időszakban az újraválasztásom óta első alkalommal egy hétfői időpont nyert szakterületi csoport ülés megtartásának ügyében. Az ülésen számos kérdés merült fel, így például a közelgő események megszervezése, milyen rendezvényeket szeretnénk tartani, illetve egyéb adminisztratív dolgok. Témáink voltak többek között a Földes Mikulás megszervezése, amely megrendezésre kerül december 12-én. Megbeszéltük, hogy 2 közös bulit szeretnénk más szakterületekkel a közeljövőben, így a már megrendezésre került FöldTanKör, illetve február elejei időponttal a fizikusokkal és a kémiásokkal egy félévzáró/félévindító farsangi bulit, ennek kapcsán a kommunikáció elkezdődött. A későbbi Földes Felezővel kapcsolatban az első személyi kijelölések megtörténtek, a szervezés elkezdődött. A többi rendezvénnyel kapcsolatban megbeszéltük, hogy a Gellérthegyi víztározót szeretnénk egy szakmaibb jellegű túrán meglátogatni, ám sajnos minden levelem elutasításra talált a vízműnél erre vonatkozólag. A másodikként meghatározott planetárium a vizsgaidőszak után esedékes. Előrevetítve megfogalmaztuk céljainkat a Földes Szakhét későbbi megrendezésével kapcsolatban, emellett egyértelmű volt a pozitív állásfoglalás, ennek megrendezése érdekében. Az alapvető programpontok, és ezek megvalósításán fáradozunk jelenleg is. A GEKKO megvalósításáért szakos kérdőívezést szeretnénk, ám úgy gondolom, hogy ennek az EHÖK kérdőívezésének vége előtt nincs itt az ideje, jelenleg a kérdések összeállításán fáradozunk, amely természetesen nem csupán a korrepetálást szolgálná, hanem a jövőbeni célokról is átfogó képet adhatna. A szakterület a mentorrendszert és a kari nyílt napot is megbeszélte.

Igyekeztem végig aktívan elsőkézből azonnal minden felmerülő ötletet és információt azonnal átadni a csoportnak, a Földes Szakterület csoport pedig tovább bővül új tagokkal.

1. **Események**

Az időszak 3 eseményt tartalmazott magában. Az első a másodikként megrendezésre kerülő Földes Kirándulás volt, amely szolid érdeklődés mellett egy városi múzeumlátogatás majd egy körtúra keretein belül. A második a nehézségekkel küzdő, megrendezését nagyon sok dolog hátráltatta, így az elvárt érdeklődés is alul maradt a várakozásokhoz. Végül csak vésztervben, de szerencsére nulla költséggel sikerült megrendeznünk az eseményt, így legalább anyagi kár nem érte sem a Klubot, sem pedig az Alapítványt. A buli legjobb leírása szerint az ott lévők jól érezték magukat, így összességében sikeresnek mondanám a rendezvényt. A harmadik pedig a csütörtökön megrendezett Földes Játékest, ami ezúttal kvíz jelleggel működött.

1. **Egyéb**

Sajnos MECS-re nem jutottam el egyéb teendőim miatt, ám Török Mátyásnak hosszan kifejtve juttattam el véleményem a szakterületi mentor ötletekkel kapcoslatosan.

Tevékenységeim alatt végig együttműködtem a Földrajzos Klubbal, igyekeztem a szervezői feladatokba minél jobban belekapcsolódni, azokban lehetőségeimhez mérten szerepet vállalni.

**Beszámoló**

**Kémia Szakterületi Koordinátor**

**ELTE TTK HÖK**

**2014. november 9. – 2014. december 6.**

**Szöveges beszámoló:**

Az alakuló küldöttgyűlés óta eltelt 1 hónap alatt nagyon mozgalmas volt az élet a szakon sok-sok feladattal és megoldásra váró problémával. Beszámolóba ezeket ismertetném veletek.

**Általános feladatok:**

Általános teendőimet legjobb tudásom szerint elláttam. A levelező listákat és a Facebook-os csoportokat napi rendszerességgel néztem és frissítettem. A fogadó óráimat megtartottam.

**Hallgatói problémák:**

Több hallgató is panaszkodott a *Kémia alapjai* kurzus oktatójára, ezért felkerestem az oktatási igazgató helyettest illetve a tárgyat tartó oktatót, és közösen tudtuk orvosolni a felmerült problémákat.
Egy másik probléma is felmerült időközben az *Emelt elméleti kémia* kurzus kapcsán, mert az előfeltétel egy olyan tárgy, ami a 2013-ban kezdő évfolyamnak el se indult. Az oktatási igazgató helyettessel egyeztetve, aki a Tanulmányi Osztállyal is konzultált, az a megoldás született, hogy a hallgatóknak külön-külön kell beadni egy kérvényt, hogy felvehessék a tárgyat.

**Szakterületi Ötlet Szombat:**

Idén is megrendeztük a Szakterületi Ötlet Szombatot (Szösz), ami azt a célt szolgálja, hogy bevonzza az érdeklődő hallgatókat a szakterületi csoport munkájába. Úgy gondolom, hogy sikeresnek nevezhetjük az eseményt, mert egyrészt jó pár első éves eljött és az óta is aktív tagjai a Szacs-nak, másrészt a régebbi tagokat is újabb szakterületekkel lehetett megismertetni.

**Kémiás Gólyaavató:**

Először került megrendezésre a Kémiás Gólyaavató, abból a célból, hogy akik nem voltak a gólyatáborban, azok is egy picit átéljék a GT élményét, illetve a közösségépítés a gólyaévfolyamon. Ezt a programot hagyományteremtő jelleggel jövőre is szeretnénk megszervezni. A program főszervezője és kitalálója Vajda Levente, jó magam az infrastrukturális dolgok beszerzésében és megoldásában segédkeztem.

**Szakterületi Csoport:**

A csoporttal az elmúlt üléseken több kérdést is körbe jártunk, pl: gólyatábor szervezés, a gólyaavató szervezése, jövőbeni programokat. A Szakterületi Ötlet Szombaton bevont első éves hallgatók lelkes tagjai lettek a csoportnak. Az egyikük most jelentkezett KÖB póttagnak. Elmondható, hogy a csoport nagyon aktív és lelkes, tele vannak ötletekkel.

**Delegáltságok:**

Az elmúlt hónap során sajnos nem tudtunk KÖB ülést tartani, így nem volt min részt venni. Ennek ellenére sok feladatunk volt hiszen el kellett bírálni az Egyszeri MA/MSc pályázatokat illetve a többi egyszeri pályázatokat is. Ebben viszont elfogadhatatlannak tartom, hogy összesen 4 KÖB tag vegyen részt a többiek pedig ne csináljanak semmit.

Fáki Anna, Matematika szakterületi koordinátor

2014. november 9. – 2014.december 5.

# MATSZACS aktivitás

## Rendezvények

### Teadélután

November 9. óta továbbra is zavartalanul sikerült minden héten, kedden megrendezni a Matekos Teadélutánt. A folyamatos szervezésért nagy köszönet jár Antal Ádámnak.

### GyógyMatek Gólyaavató

November 28. a KCSSK-ban került megrendezésre a rendezvény. Összességében jól sikerült, bár kevesebb gólya jött el, mint amennyire számítottunk. A hangulat így is fergeteges volt, és nagyon sok pozitív visszajelzést kaptam az eseményről.

## Középiskolai látogatások

A Matematikai Intézet oktatási igazgatóhelyettesével, Zempléni Andrással, folyamatosan tartom a kapcsolatot és együtt tervezzük a középiskolai népszerűsítő látogatásokat. Az első tervezett időpont december 16. ahol egy oktató és egy diák is részt fog venni. Decemberre több alkalmat nem nagyon tudunk már beiktatni, de januárra tervezünk még több látogatást.

## MASZAT

Sajnos ebben a félévben eddig nem sikerült elindítanunk a MASZAT-ot, de új koordinátorunk már van Antal Ádám személyében, valamint akadt már 3 jelentkező korrepetitornak is. Velük és még remélhetőleg plusz egy-két emberrel tervezzük a következő félévre újra aktívvá tenni ezt a hallgatók számára hasznos programot.

## Honlap

A honlap fejlesztése is már megkezdődött, amit ezúton is nagyon köszönök Kutinak és Viktornak. Az új honlap várhatóan februártól fog beüzemelni.

# Tisztségviselői aktivitás

## Rutin feladatok, delegáltságok

A mindennapos rutinfeladatokat igyekeztem ellátni, napi szinten olvasom az e-maileket és mindre maximum egy-két napon belül válaszolok. Választmányi delegáltságomat kivétel nélkül betöltöttem, fogadóóráimat megtartottam.

**ELTE TTK HÖK KÜLDÖTTGYŰLÉSI BESZÁMOLÓ Ellenőrző Bizottság**

**2014. 11. 09.-2014. 12. 06.**

**Tisztségviselők fogadóórái**

A fogadóórák megtartását ebben az időszakban is folyamatosan ellenőriztük. Egy ezt nyomon követő táblázat kidolgozását tűztük ki célul, melyet az elmúlt időszakban teszteltünk, és amely előreláthatólag a vizsgaidőszak után már kiforrottan működőképes lesz.

**Utódképzés**

Eddig két érdeklődő is jelentkezett felkészítésre a szakterületi koordinátorok, valamint más tisztségviselők hirdetése segítségével, tapasztalatainkat megosztva velük segítjük őket a sikeres teszt megírásában, és később az esetleges bizottsági munkában. A teszt megírására január végén, február elején fogunk sort keríteni, addig az esetleges érdeklődőket tájékoztatjuk és további felkészítési alkalmat biztosítunk számukra.

**Alapszabály, és ügyrendek**

Módosítási javaslatot dolgoztunk ki a Választmány, illetve a Küldöttgyűlés ügyrendjével kapcsolatban, melyek a rendkívüli ülésen kerülnek megtárgyalásra. Továbbá indokolt az Alapszabály módosítása is, a tervezet kidolgozás alatt áll.

**Ellenőrző Bizottság ülései**

Az Ellenőrző Bizottság egyszer tartott ülést a vonatkozó időszakban, az emlékeztető megtalálható a honlapon (<http://ttkhok.elte.hu/eb-emlekeztetok>).

Ennek során Rádl Attila az Ellenőrző Bizottság elnökének lett megválasztva.

**Levelezés és honlap**

A TTK HÖK weboldalát folyamatosan frissítettük. A tisztségviselőkkel folyamatosan egyeztettünk, többször küldtünk ki tájékoztató leveleket.

Beszámoló (ELTE TTK Hallgatói Alapítvány)

Az Alapítvány napi rutinjában nem volt jelentős fennakadás, továbbra is zavartalanul üzemelt ügyfélszolgálatunk Irimi Alexandrának köszönhetően. A betérőknek lehetőség szerint segítettünk különböző kérdésekben, ezen felül fénymásolási lehetőséget biztosítottunk erőnknek megfelelően és az előkészítőkkel kapcsolatos ügyfélszolgálat is üzemelt.

Az év végi zárásra készülünk, a könyvelőkkel emiatt a szokásosnál intenzívebb a kapcsolat, Csutka Boglárka, remekül bevált gazdasági irodavezetőként, sikerült számos, a nyáron elveszett rutint visszahozni az Alapítványba, illetve az utalások rögzítése is gördülékenyebbé vált.

Megkezdődött az előzetes jelentkezés a féléves érettségi előkészítőinkre, a tanárokkal is megtörténtek a szükséges egyeztetések. Az első jelentkezők már regisztráltak is, januárban várhatóan zavartalanul indulhatnak tanfolyamaink.

A webshop beüzemelése egyéb teendőink miatt várat magára, de folyamatosan napirenden tartjuk a kérdést. A fénymásolónkat tervezzük megszüntetni, tekintve, hogy nyílt egy fénymásoló a Déli Tömbben és eredetileg is csak azért kezdtünk ebbe a tevékenységbe, mert a hallgatóknak nem volt máshol lehetősége rá. A fénymásoló gyakorlatilag mindig veszteséges volt, így nem látjuk indokoltnak a fenntartását egy másik fénymásolószalon mellett.

Szeretnénk újabb önkénteseket foglalkoztatni hosszú távon, ami a pályázáshoz elengedhetetlen lenne. Terveink között szerepel, hogy ELTE-s szakok gyakorlati helyeként is működjünk. Ezen felül fontosnak tartjuk, hogy a felsőoktatási jelentkezés közeledtével újra beinduljanak az iskolalátogatások, ehhez is önkéntesekre lenne szükségünk.

A rendezvényeket továbbra is megszerveztük igény szerint. Az elmúlt időszakban több szórakoztató rendezvényt is lebonyolítottunk, elsősorban a TTK HÖK és az ESN ELTE által toborzott önkénteseinknek köszönhetően. Legutóbbi rendezvényünk a Jeges Est volt, amely egy régi hagyomány újjáélesztését célozta meg. A rendezvényről még nem készül pontos elszámolás, de a vártnál kevesebben jöttek el, ugyanakkor egy évek óta megszűnt rendezvényt sikerült újra megszervezni, ami az ELTE-n véleményünk szerint hiánypótló.

A záró Küldöttgyűlésen jelzett tartozásunkat törlesztettük, költségvetési sarokszámokat is tartalmazó beszámolót jelentettünk meg a Nyúzban, pótolva ezzel nyári hiányosságunkat. A beszámolóval kapcsolatosan egyelőre nem érkezett hozzánk kérdés, reméljük, hogy ennek oka, hogy akik olvasták, elégedettek tevékenységünkkel.

A Nyúzzal és a Mentorrendszerrel kapcsolatos tavaszi félévi együttműködésről megkezdtük az egyeztetéseket az érintett TTK HÖK tisztségviselőkkel.

Az előző éves beszámolóban megemlített célokon továbbra is dolgozunk, reméljük mindenre sikerül sort keríteni.

**Pályázat**

**Referensi tisztségre**

**Utánpótlás- és önképzésért felelős referens feladatkörre**

**Béni Kornél**

Motiváció

2014 február közepe óta az ELTE TTK HÖK képzéseivel foglalkozok referensként, valamint az alakuló küldöttgyűlési ülés óta megbízottként. Ezen a területen elkezdett munkámat szeretném befejezni, a tisztségre vonatkozóan a tapasztalataimat összegezve letenni az alapjait akár egy állandó tisztségnek is a feladatkörben. Az ELTE EHÖK reform-terve között szerepel a Hallgatói Önkormányzat aktív tagjainak, valamint passzív érdeklődő tagjainak tartott képzéseink színvonalának jelentős növelése, tudatos eszközökkel, akár egy ezzel a feladatkörrel megbízott tisztségviselő által is. Így erre vonatkozó –lassan egy éves- terveim beilleszkedni látszik az EHÖK stratégiába, és a Természettudományi Kar Hallgatói Önkormányzata élen jár a képzések kérdésében.

 Vállalt feladatkörök, tervek

Az előző ciklusban számos félreértéssel találkoztam a tisztséghez kacsolódó feladatokat illetően, így sokkal rövidebb, tömörebb, lényegre törőbb pályázat útján szeretném bemutatni terveimet az előző évi közös tapasztalataink fényében.

*Érdeklődők bevonása*

Amennyiben lehetőség nyílik rá, tavasszal szeretném megrendezni a szokásos TTK HÖK bevonó tábort. Ezzel kapcsolatban elsősorban a szakmai program koordinálását látom feladatnak, operatív kérdésekben szoros együttműködést tartanék a rendezvényszervező biztossal. Elsődleges feladat, általános jellegű szekciók vezetése, a szekcióvezető tisztségviselők képzéseinek kooordinálása, a résztvevőkkel történő rendezvény utáni kapcsolattartás, utánpótlás-bázisba történő építés céljából. A résztvevőlétszám növelése tekintetében a kommunikációs biztos és a szakterületi koordinátorok

aktív munkájára számítok.

Természetesen nem csak a hétvégi program keretén belül, az előző évekhez hasonlóan, bármikor várom az érdeklődők megkeresését. A jövőben is minden megkeresőre fogok időt szakítani a személyes találkozó erejéig, hogy a szükséges tájékoztatást megadhassam a HÖK munkájáról.

*Tisztségviselők, képviselők képzése*

Ide tartozik az önképző hétvége, ahol a bevonó táborhoz hasonló feladatkört szeretnék ellátni. Ezen túlmenően itt említeném meg az aktualitásokkal kapcsolatos „továbbképzéseket”, ilyen pl. a

közbeszerzéses rendezvényszervezés, de amennyiben igény mutatkozik rá, a TTK Hallgatói Önkormányzat elnökével közösen a HÖK reformok témájában is érdemes lehet a képviselők és tisztségviselők segítsége az eseményekkel való lépéstartásban.

*Egyéb*

Szeretnék részt vállalni a mentorképzés bizonyos szegmenseiben is, illetve folyamatos segítséget nyújtani a mentorkoordinátornak.

Továbbra is szívesen várom a megkereséseket szakos bevonók, ötletelős rendezvények stb.-n történő előadások megtartására.

Ahogy a feladatkör „alapja” amit eddig felvázoltam, végleg tisztult az egy éves ciklust követően, tapasztalataimat részletesen kidolgozom, ennek alapjául szolgálnak majd a korábbi beszámolómban leírtak.

Végül a talán legszélsőségesebb területe az utánpótlásképzésnek az az utódképzés, vagyis egy-egy konkrét tisztség felől érdeklődő, azt betölteni kívánó felkészítése, a tisztséget aktuálisan betöltővel együtt. Mivel minden tisztségviselő talán jobban ért a saját területéhez, mint akárki a Természettudományi Kar hallgatói közül, itt nehéz megtalálni a helyét a képzésekért elelős tisztségviselőnek. Amiben lehetőséget látok, a közös, minden tisztségre kidolgozott tudnivalókat tartalmazó tudástár, mely későbbiekben akármikor segítséget nyújthat a tisztségre felkészülőknek.

Továbbá az EHÖK reform képzésekkel kapcsolatos területe –amennyiben elfogadásra kerül- számos feladatot fog kijelölni, melyek egy része most is el van látva, de sok új típusú tevékenységre is számítani lehet. Ezek kidolgozásában itt a TTK-n jelentős szerepet tervezek vállalni.